Source: http://legislatie.just.ro/Public/DetaliiDocument/83619
Timestamp: 2020-07-08 12:09:49+00:00
Document Index: 19867122

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12']

ORDONANŢĂ nr. 105 din 30 august 1999 (*actualizată*)privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice**)(actualizată până la data de 5 iunie 2002*)
-------------**) Titlul ordonanţei a fost modificat de pct. 1 al articolului unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000.În temeiul prevederilor art. 107 alin. (1) şi (3) din Constituţia României şi ale art.1 lit. N pct. 1 din Legea nr. 140/1999 privind abilitarea Guvernului de a emite ordonanţe,Guvernul României emite următoarea ordonanţa: + Articolul 1Beneficiază de prevederile prezentei ordonanţe persoana, cetăţean român, care în perioada regimurilor instaurate cu începere de la 6 septembrie 1940 până la 6 martie 1945 a avut de suferit persecutii din motive etnice, după cum urmează: a) a fost deportata în ghetouri şi lagare de concentrare din străinătate; ... b) a fost privată de libertate în locuri de detenţie sau în lagare de concentrare; ... c) a fost strămutată în alta localitate decât cea de domiciliu; ... d) a făcut parte din detasamentele de muncă forţată; ... e) a fost supravietuitoare a trenului morţii; ... f) este soţul sau sotia persoanei asasinate sau executate din motive etnice, dacă ulterior nu s-a recăsătorit. ... -----------Articolul unic a devenit art. 1 conform pct. 2 al articolului unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 2*) (1) Persoanele care s-au aflat în situaţiile prevăzute la art. 1 lit. a), b) şi c) au dreptul, începând cu luna noiembrie 2000, la o indemnizaţie lunară de 300.000 lei pentru fiecare an de detenţie, de deportare sau de strămutare în alte localităţi. ... (2) Persoanele care s-au aflat în situaţiile prevăzute la art. 1 lit. d) şi e) au dreptul, începând cu luna noiembrie 2000, la o indemnizaţie lunară de 150.000 lei pentru fiecare an în care au făcut parte din detasamente de muncă forţată sau au fost în trenul morţii. ... (3) Persoanele care se afla în situaţia prevăzută la art. 1 lit. f) au dreptul, începând cu luna noiembrie 2000, la o indemnizaţie lunară de 300.000 lei. ... -----------Art. 2 a fost modificat de pct. 1 al articolului unic din ORDONANŢA DE URGENŢĂ nr. 242 din 28 noiembrie 2000, publicată în MONITORUL OFICIAL nr. 620 din 30 noiembrie 2000.*) A se vedea Nota de la art. 4. + Articolul 3*) (1) Soţul supravieţuitor al celui decedat, din categoria persoanelor prevăzute la art. 1, va beneficia începând cu data de întâi a lunii următoare celei în care a fost depusa cererea, în condiţiile prezentei ordonanţe, de o indemnizaţie lunară neimpozabila, dacă ulterior nu s-a recăsătorit. ... (2) Indemnizaţia prevăzută la alin. (1) se acordă începând cu luna noiembrie 2000, în cuantum de 300.000 lei lunar. ... -----------Art. 3 a fost modificat de pct. 2 al articolului unic din ORDONANŢA DE URGENŢĂ nr. 242 din 28 noiembrie 2000, publicată în MONITORUL OFICIAL nr. 620 din 30 noiembrie 2000.*) A se vedea Nota de la art. 4. + Articolul 4*)Nivelul indemnizaţiilor acordate potrivit art. 2 şi 3 vor fi indexate prin hotărâre a Guvernului, în funcţie de evoluţia preţurilor şi a tarifelor.-----------Art. 4 a fost introdus de pct. 3 al articolului unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000.------------ + Articolul 5Persoanele prevăzute la art. 1 şi 3 vor beneficia de prevederile prezentei ordonanţe cu începere de la data de 1 a lunii următoare celei în care a fost depusa cererea şi de următoarele drepturi: a) asistenţa medicală şi medicamente, în mod gratuit şi prioritar, atât în tratament ambulatoriu, cat şi pe timpul spitalizarilor; ... b) transport urban gratuit cu mijloace de transport în comun aparţinând unităţilor cu capital de stat (autobuz, troleibuz, tramvai, metrou); ... c) 6 călătorii dus-întors gratuite, anual, pe calea ferată română, clasa I, cu mijloace de transport auto sau, după caz, cu mijloace fluviale, la alegere; în cadrul numărului de călătorii stabilit pentru titular acesta poate oferi gratuitatea călătoriei şi pentru o persoană care să îl însoţească şi sa îl ajute pe timpul călătoriei; ... -----------Literele c) şi d) ale art. 5 au fost modificate de articolul unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001. e) un bilet pe an, gratuit, pentru tratament într-o staţiune balneoclimaterică; ... f) scutire de plată taxelor de abonament pentru radio şi televizor; ... g) prioritate la instalarea unui post telefonic, precum şi scutire de plată taxei de abonament; ... h) acordarea, la cerere, cu titlu gratuit, a unui loc de veci. ... -----------Art. 5 a fost introdus de pct. 3 al articolului unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 6Perioada în care persoana persecutata din motive etnice nu s-a putut încadra în munca, ca urmare a unei invaliditati de gradul I sau II survenite ca urmare a persecutiei, constituie vechime în munca şi se ia în considerare la stabilirea pensiei şi a celorlalte drepturi ce se acordă în funcţie de vechimea în munca.-----------Art. 6 a fost introdus de pct. 3 al articolului unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 6^1Dovedirea situaţiilor prevăzute la art. 1 se face de către persoanele interesate, cu acte oficiale eliberate, la cerere, de către organele competente, iar în cazul în care aceasta nu este posibil, prin orice mijloc de proba prevăzut de lege.-----------Art. 6^1 a fost introdus de pct. 1 al art. I din LEGEA nr. 319 din 27 mai 2002, publicată în MONITORUL OFICIAL nr. 380 din 5 iunie 2002. + Articolul 7 (1) Stabilirea şi plata drepturilor prevăzute în prezenta ordonanţă se fac de casa judeţeana de pensii sau, după caz, de Casa de pensii a municipiului Bucureşti. Pentru stabilirea situaţiilor prevăzute la art. 1 se înfiinţează, în cadrul fiecărei direcţii, case judeţene de pensii sau, după caz, în cadrul Casei de pensii a municipiului Bucureşti, o comisie alcătuită din preşedinte şi cel mult 3 membri. Preşedintele trebuie să fie jurist. În luarea hotărârilor referitoare la stabilirea drepturilor prevăzute de lege comisia consulta organizaţiile etnice legal constituite. Comisia lucrează în prezenta a două treimi din numărul total al persoanelor care o alcătuiesc şi adopta hotărâri cu acordul majorităţii membrilor prezenţi. ... -----------Alin. (1) al art. 7 a fost modificat de articolul unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001. (2) Cererile pentru stabilirea drepturilor prevăzute în prezenta ordonanţă se depun la casele judeţene de pensii sau, după caz, la Casa de Pensii a Municipiului Bucureşti. ... -----------Alin. (2) al art. 7 a fost modificat de pct. 2 al art. I din LEGEA nr. 319 din 27 mai 2002, publicată în MONITORUL OFICIAL nr. 380 din 5 iunie 2002. (3) Comisia este obligată să se pronunţe asupra cererii în termen de cel mult 30 de zile de la sesizare, printr-o hotărâre motivată. ... (4) Împotriva hotărârii persoana interesată poate face contestaţie la Curtea de apel în termen de 30 de zile de la data comunicării hotărârii, potrivit Legii contenciosului administrativ nr. 29/1990 ... . Hotărârea Curţii de apel este definitivă. Contestaţiile sunt scutite de taxa judiciară de timbru.-----------Alin. (4) al art. 7 a fost modificat de articolul unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001.-----------Art. 7 a fost introdus de pct. 3 al articolului unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 8Prevederile prezentei ordonanţe nu se aplică persoanelor condamnate pentru infracţiuni contra păcii şi omenirii, celor care înainte de 23 august 1944 au desfăşurat o activitate fascista în cadrul unei organizaţii sau miscari de acest fel, precum şi celor care în perioada 6 martie 1945-22 decembrie 1989 au făcut parte din aparatul de represiune, securitate, militie şi din instanţele militare care au instrumentat şi au judecat procese politice ale opozantilor regimului comunist.-----------Art. 8 a fost introdus de pct. 3 al articolului unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 9Membrilor comisiei constituite în baza art. 7 li se acordă o indemnizaţie lunară de 500.000 lei. Plata indemnizaţiilor pentru membrii comisiei se face de casa judeţeana de pensii sau, după caz, de Casa de pensii a municipiului Bucureşti din bugetul de stat şi încetează în termen de 30 de zile de la expirarea termenului de depunere a cererilor.-----------Art. 9 a fost modificat de articolul unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001. + Articolul 10 (1) Casa judeţeana de pensii sau, după caz, Casa de pensii a municipiului Bucureşti, atunci când este sesizată sau din proprie iniţiativă, va verifica legalitatea drepturilor acordate beneficiarilor prezentei ordonanţe, până la data publicării acesteia în Monitorul Oficial al României, Partea I. ... -----------Alin. (1) al art. 10 a fost modificat de articolul unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001. (2) În cazul în care se constata încălcări ale prevederilor legale se va emite decizie de revizuire. ... (3) Împotriva deciziei de revizuire emise în condiţiile alin. (1) şi (2) persoana interesată poate introduce contestaţie în condiţiile Legii contenciosului administrativ nr. 29/1990 ... . Contestaţiile sunt scutite de taxa judiciară de timbru.-----------Alin. (3) al art. 10 a fost modificat de articolul unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001.-----------Art. 10 a fost introdus de pct. 3 al articolului unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 11Ministerul Finanţelor Publice va introduce în structura bugetului de stat sumele necesare care decurg din aplicarea prezentei ordonanţe.-----------Art. 11 a fost modificat de articolul unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001. + Articolul 12Ministerul Muncii şi Solidarităţii Sociale, cu consultarea Ministerului Informaţiilor Publice, Ministerului de Interne şi Ministerului Apărării Naţionale, va elabora normele metodologice de aplicare a prezentei ordonanţe, pe care le va supune spre aprobare Guvernului.-----------Art. 12 a fost introdus de pct. 3 al art. I din LEGEA nr. 319 din 27 mai 2002, publicată în MONITORUL OFICIAL nr. 380 din 5 iunie 2002.PRIM-MINISTRURADU VASILEContrasemnează:-----------------Ministru delegatpe lângă primul-ministrupentru minorităţi naţionale,Peter Eckstein-KovacsMinistrul finanţelor,Decebal Traian Remes-------------